
ПРИЛОЖЕНИЕ  № 2
Д О Г О В О Р

Днес, .................2015  год., в гр. Пловдив, между:

"СПЕЦИАЛИЗИРАНА ГАСТРОЕНТЕРОЛОГИЧНА БОЛНИЦА ЗА АКТИВНО ЛЕЧЕНИЕ - ЕВРОХОСПИТАЛ" ООД, ЕИК 160058895, със седалище и  адрес на управление – гр. Пловдив 4004, ул. “Колхида-продължение”, тел/факс 032/ 676 741 и 676 742, представлявана от управителя д-р Танка Деянова Тухчиева, от една страна, наричана  за краткост по–долу  ВЪЗЛОЖИТЕЛ 

и

“…..............…………”, със седалище и адрес на управление гр. ……….., ул. ………………… № ……, вписано в Търговския регистър при Агенция по вписванията с ЕИК: ......................, представлявано от …………………….. – ......................., наричано по-нататък в Договора ИЗПЪЛНИТЕЛ,  от друга страна,

на основание Глава осем „а” от Закона за обществените поръчки (ЗОП) и във връзка с протокол на Комисията от разглеждането на постъпилите оферти, утвърден от Управителя на СГЕБАЛ Еврохоспитал ООД на ..............2015 г. за класиране на предложенията и определяне на изпълнител на обществена поръчка с предмет: “Доставка на медицински консумативи за СГЕБАЛ Еврохоспитал ООД за 2015 г." по вид и приблизителни количества, съгласно Техническа спецификация /Приложение 1 от документацията за участие/ се сключи настоящият Договор за следното:
І. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на медицински продукти и  консумативи, съобразно Приложение № 1, представляващо неразделна част от настоящия договор, по писмени заявки  според предложението и асортимента в офертата на Изпълнителя, срещу заплащане на договорената цена в съответствие с ценовата оферта на Изпълнителя, представена по реда на ЗОП.
Чл. 2. Срокът на действие на договора е 12 /дванадесет/ месеца и влиза в сила от датата на сключването му.  

ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 3. ИЗПЪЛНИТЕЛЯТ  има  право  да  получи  договорената  цена  за  доставените консумативи, съгласно сроковете и условията на раздел ІV на договора. 
Чл. 4. ИЗПЪЛНИТЕЛЯТ  се  задължава  да  издава  надлежно  фактури  за  всяка доставка. 
Чл. 5. /1/ ИЗПЪЛНИТЕЛЯТ доставя в срок от два работни дни заявените медицински консумативи до посочения от ВЪЗЛОЖИТЕЛЯ обект, съгласно писмена заявка.

/2/  Медицинските консумативи,  следва  да  бъдат  етикетирани  съобразно законовите изискваня за това. 
/3/ ИЗПЪЛНИТЕЛЯТ  се  задължава  да:

· доставя само качествени медицински продукти, при стриктно спазване изискванията на приложимите разпоредби на правото на Европейския съюз, както и изискванията на Закона за медицинските изделия и подзаконовите актове, имащи отношение към предмета на поръчката, като се съобразява с указанията на Възложителя.

· остатъчният срок на годност на всеки един от предлаганите медицински продукти към момента на доставката да бъде поне 60 % от общия им срок на годност.

· да разполага, съхранява и предоставя при поискване от Възложителя в тридневен срок от поискването подробни проспекти на български език с пълни технически показатели и параметри на предлаганите продукти /медицински консумативи/ и указания за употреба.
· доставя на Възложителя само медицински изделия, които притежават сертификат за качество и декларация за съответствие, в съответствие с изискванията на чл. 14 от ЗМИ, с нанесена "СЕ" маркировка, в съответствие с изискванията на чл. 8 и чл. 15 от ЗМИ.
ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. /1/ Доставените медицински консумативи се приемат от упълномощено лице на ВЪЗЛОЖИТЕЛЯ срещу  издаване  на  стокова  разписка,  след  като  се  увери, че доставката отговаря на всички нормативни изисквания и на  условията  на  този  договор и е придружена с необходимите документи.  

/2/ ВЪЗЛОЖИТЕЛЯТ може да откаже да приеме доставката, когато не е придружена с документите по предходния член и ако тя не отговаря на горепосочените изисквания. 

/З/ При спор и съмнение в качеството на стоката се съставя протокол в присъствието и на двете страни за състоянието на продуктите. 
Чл. 7. ВЪЗЛОЖИТЕЛЯТ е длъжен,  след  като  констатира  отклонение  в качеството на стоката, в срок до три работни дни, да уведоми писмено  ИЗПЪЛНИТЕЛЯ за недостатъците, за които не е знаел и не е могъл да узнае при приемането й. 
Чл. 8. ВЪЗЛОЖИТЕЛЯТ е длъжен да плати договорената цена  за  доставените консумативи, съгласно сроковете и условията на раздел ІV на договора. 

ІV. ЦЕНИ И НАЧИН НА ПЛАЩАНЕ
Чл. 9. Общата стойност на настоящия договор е в размер на ...................................... лв.  /................................................../  без ДДС. Цената е окончателна, с включени всички разходи /опаковка, етикетиране, товарителни, транспортни, данъци, такси и т. н./ по доставката франко помещенията на Възложителя в гр. Пловдив, ул.”Колхида” - Продължение, където става предаването на мед.консумативи.
Чл. 10.  Извършените от ИЗПЪЛНИТЕЛЯ доставки се заплащат по единичните цени, предложени в ценовата оферта на ИЗПЪЛНИТЕЛЯ за качеството, упоменато в Приложение № 1 към договора, като следва:  .............................................
Чл. 11. Всяка от доставките се заплаща със срок на отложеното плащане до 60 (шестдесет) дни от датата на извършване на доставката и представената за това данъчна фактура и идентификационен документ, удостоверяващ приемането.

       11.1.Изплащането на дължимата сума се извършва с платежно нареждане по

банковата сметка на ИЗПЪЛНИТЕЛЯ-................................................................ IBAN ...........................................................................BIC.............................................. 
V. ПРЕКРАТЯВАНЕ НА ДОГОВОРА, САНКЦИИ И НЕУСТОЙКИ

Чл. 12. Договорът се прекратява:

12.1. С изтичане на уговорения срок.

12.2. По взаимно съгласие на страните, изразено писмено.
Чл. 13. При неспазване на договорените срокове за доставка от страна на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0.1 % от стойността на доставката за всеки просрочен ден, но не повече от 5 % от общата стойност на доставката.
Чл. 14. При забавяне на плащанията от страна на ВЪЗЛОЖИТЕЛЯ се прилагат разпоредбите на чл. 86 от ЗЗД.
Чл.15 Възложителят има право да откаже да приеме доставката ако консумативите не са от заявения вид, в заявеното количество, качество или не са придружени от необходимата документация.

15.1. Рекламации, отнасящи се до количество, се предявяват в момента на получаване на консумативите. При установяване на разлики в количеството се съставя двустранно подписан протокол.

15.2. Рекламации, отнасящи се до качеството могат да бъдат предявени в 3 дневен срок от датата на приемо-предавателния протокол, който се съставя за установяване на съответното обстоятелство.

И в двата случая (упоменати в 15.1. и 15.2. по-горе) Изпълнителят е длъжен да представи писмен отговор по направената рекламация. Страните се уговарят, че в случай, че такъв отговор не бъде депозиран при Възложителя в указания срок, Изпълнителят се счита за мълчаливо приел направената рекламация.
15.3. Рекламации за скрити недостатъци могат да се правят през целия срок на годност на консумативите.
15.4. При откриване на скрити недостатъци, съществували преди предаването на стоките, Възложителят има право след като уведоми Изпълнителя да върне доставените продукти и да поиска незабавната им замяна от Изпълнителя с такива от уговореното качество и количество. Възложителят има право и да получи от Изпълнителя обезщетение за вредите си, ако са реализирани такива.

15.5. При констатиране на три нарушения в рамките на един календарен месец, свързани с доставката на продукти, неотговарящи на уговореното количество и/или качество, като нарушенията са установени в протокол от комисия, назначена от Възложителя, последният има право да развали договора, като получи обратно цената, която е платил заедно с разноските и вредите си от покупката. 
VІ. ГАРАНЦИЯ ЗА ИЗПЪЛНЕНИЕ

Чл. 16. (1) Гаранцията за изпълнение на договора е в размер на 3 (три) % от стойността по чл.3 от договора, в лева без ДДС и се представя от Изпълнителят при сключването на договора в предвидената в чл. 60, ал. 1 от ЗОП форма.

(2) Гаранцията за изпълнение се освобождава в срок от 15 работни дни от изтичането на срока на договора, ако е налице изпълнение на всички задължения по него от страна на Изпълнителят и след уреждане на всички финансови претенции между страните. Лихви върху сумата на гаранцията не се дължат от страна на Възложителя.
(3) Ако Изпълнителят е изпълнил всичките си задължения по договора и е представил парична сума като гаранция за изпълнение, същата ще бъде преведена по посочената в офертата на Изпълнителят банкова сметка. Ако Изпълнителят е представил банкова гарация за изпълнение, то е необходимо да се яви в счетоводството на СГЕБАЛ Еврохоспитал ООД за получаване на оригинала й.

(4) Сумата от гаранцията за изпълнение на договора се задържа в случаите на неизпълнение на задълженията по него от страна на Изпълнителя – цялостно неизпълнение, частично неизпълнение, забавено изпълнение, некачествено или лошо изпълнение, като договорените и начислени неустойки могат да се прихванат от гаранцията за изпълнение от дължими от Възложителя суми съгласно изрично споразумение между страните в този смисъл.
(5) Ако в процеса на изпълнение на договора възникне спор между страните, който е внесен за решаване от компетентен български съд по реда на ГПК, Възложителят задържа гаранцията за изпълнение на договора до окончателното решаване на спора и едва след това се разпорежда с нея.

(6) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение през целия период на действие са за сметка на Изпълнителя.

VІІ. ОБЩИ И ЗАКЛЮЧИТЕЛНИ РАЗПОРЕДБИ
Чл. 17. Неразделна част от настоящия договор са: Ценовата оферта на ИЗПЪЛНИТЕЛЯ, техническата спецификация Приложение  № 1, както и всички други документи по проведената процедура за избор на изпълнител по Глава осем „а” от Закона за обществените поръчки (ЗОП).
Чл. 18. При промяна в условията на настоящия договор, дължащи се на промени в законовите разпоредби и нормативни актове, въз основа на които е сключен настоящият договор, страните могат да сключат допълнително писмено споразумение.
Чл. 19. Нито една от страните няма право да прехвърля правата и задълженията, произтичащи от този договор.

Чл. 20. Изменение на настоящия договор се допуска в случаите по чл. 43, ал. 2 и ал.3  от ЗОП 
Чл. 21. (1) Страните не отговарят една спрямо друга за неизпълнение или неточно изпълнение на свое задължение по този договор в случай на ”непредвидено обстоятелство” по смисъла на т.14 б на§1 от ДР на ЗОП.

(2) Страните приемат, че не са относими към предходното изречение следните случаи:

· права и задължения, възникнали или които е следвало да бъдат изпълнени преди възникването на Непредвидените обстоятелства.

· когато събитието е настъпило поради факта, че не е положена дължимата грижа от страната, която твърди настъпването на Непредвидени обстоятелства или в случаите, в които при полагане на дължимата грижа, това събитие е можело да бъде преодоляно

· когато страната, изпълнението на чието задължение е възпрепятствано от настъпило непредвидено обстоятелство, не е уведомила другата страна за настъпването в двудневен срок от узнаване за настъпилото непредвидено обстоятелство.

Чл. 22. Страните си запазват правото да търсят обезщетение за нанесени вреди по общия ред, ако тяхната стойност надвишава размера на изплатените неустойки.
Чл.23. (1) Всички съобщения и уведомления между страните по този договор ще бъдат в писмена форма за действителност. Писмената форма се смята за спазена и когато съобщението е изпратено на по пощат, чрез куриер на посочените по-долу адреси.
(2) За целите на този договор адресите на страните са:

1. ................................................................................................................................................................................................................................................................................................................................................
2 "Специализирана гастроентерологична болница за активно лечение - Еврохоспитал" ООД, ЕИК 160058895, със седалище и  адрес на управление – гр. Пловдив 4004, ул. “Колхида-продължение”

(3) Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.
Чл.24. Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от страните по приятелски начин. При непостигане на съгласие спорът ще се отнася за разрешаване пред компетентния съд.
Чл. 25. При неуредени с настоящия договор въпроси се прилагат разпоредбите на ЗОП, ЗЗД, ГПК и всички останали нормативни актове уреждащи въпросната материя.
Настоящият се състави и подписа в 2 (два) еднообразни екземпляра – по един за всяка от страните. 

ВЪЗЛОЖИТЕЛ:





 ИЗПЪЛНИТЕЛ:
д-р Танка Тухчиева





...........................
(Управител) 






(..........................) 

Съгласували:

